
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 919 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός αμοιβής της επιτροπής παραλαβής εί¬ 
κοσι (20) τεμ. εκχιονιστήρων αυτ/νων ελικοφόρων 

φρέζας. 1 

Σύσταση ελεγκτικής ομάδας για τη διενέργεια ελέγ¬ 
χου συστήματος διαχείρισης στα πλαίσια πρά¬ 
ξεων του Επιχειρησιακού Προγράμματος Ιονίων 
Νήσων (Γ’ΚΠΣ) που συγχρηματοδοτείται από το 

ΕΓΤΠΕ-Τμήμα Προσανατολισμού. 2 

Τροποποίηση της υπ’ αριθμ. 2048/0051/7.6.2006 από¬ 
φασης σύστασης ελεγκτικής ομάδας για τη δι¬ 
ενέργεια ελέγχου σε πράξη του Επιχειρησιακού 
Προγράμματος της Κοινοτικής Πρωτοβουλί¬ 
ας ΕΕΑΟΕΗ+, που συγχρηματοδοτείται από το 

ΕΓΤΠΕ-Τμήμα Προσανατολισμού. 3 

Καθορισμός μηνιαίας αποζημίωσης των μελών της 
Ομάδας Εργασίας για την παρακολούθηση των 
έργων που εντάσσονται στη δράση «Μελέτες για 
την αποκατάσταση Χώρων Ανεξέλεγκτης Διάθε¬ 
σης Απορριμμάτων (ΧΑΔΑ) των Περιφερειών».... 4 
Καθορισμός αποζημίωσης της Επιτροπής διενέργει¬ 
ας ανοικτού δημόσιου διεθνή διαγωνισμού για την 
ανάδειξη αναδόχου για την επέκταση πληροφορι¬ 
ακού συστήματος Διοικητικού Πρωτοδικείου Αθή¬ 
νας. 5 

Συμπλήρωση της υπ’ αριθμ. 277508/26.5.2006 απόφα¬ 
σης του Υπουργού Αγροτικής Ανάπτυξης και Τρο¬ 
φίμων «Σύσταση ειδικής επιτροπής στο Υπουργείο 
Αγροτικής Ανάπτυξης και Τροφίμων, για τη μελέ¬ 
τη, επεξεργασία και υποβολή προτάσεων για την 
αξιολόγηση των παραδοτέων μελετών των 13 Πε¬ 
ριφερειών της χώρας για την εφαρμογή της νέας 


ΚΑΠ» (ΦΕΚ 685Β). 6 

Όροι πρακτικής άσκησης μαθητών - σπουδαστών και 
καταρτιζόμενων του Ο.Τ.Ε.Κ. 7 


17 Ιουλίου 2006 

ΑΠΟΦΑΣΕΙ Σ 

Αριθ. 31364 (1) 

Καθορισμός αμοιβής της επιτροπής παραλαβής είκοσι (20) 
τεμ. εκχιονιστήρων αυτ/νων ελικοφόρων φρέζας. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 68 του ν.δ/τος 3033/1954 
«Περί των εσόδων Δήμων και Κοινοτήτων». 

2. Τις διατάξεις του άρθρου 7 του ν.δ. 328/1969 «περί 
παραχωρήσεως προς τα Νομαρχιακά Ταμεία, των μηχ/των 
και άλλων τινών διατάξεων επί απαιτήσεων προσωπικού 
του καταργηθέντος Κ.Ο.Μ.Δ.Ε.» (ΦΕΚ 219/1.11.1969 τ.Α'). 

3. Τις διατάξεις του άρθρου 6, σε συνδυασμό με τις 
διατάξεις του άρθρου 58 του π.δ/τος 49/1998» Περί Ορ¬ 
γανισμού του Υπουργείου Εσωτερικών (ΦΕΚ 8/1988 τ.Α'), 
όπως τροποποιήθηκε και συμπληρώθηκε μεταγενέστε¬ 
ρα με την 33434/1993 απόφαση (ΦΕΚ Β' 57/1993). 

4. Την υπ’ αριθμ. 45942/1992 κοινή απόφαση των 
Υπουργών Προεδρίας Κυβερνήσεως και Εσωτερικών 
«Περί περιορισμού Συλλογικών Οργάνων του Υπουρ¬ 
γείου Εσωτερικών (ΦΕΚ 529/17.8.1992 τ. Β). 

5. Τις διατάξεις του άρθρου 40 του ν. 849/1978 όπως 
τροποποιήθηκε με το άρθρο 8 του ν. 2129/1993. 

6. Το ν. 3205/2003 «Μισθολογικές ρυθμίσεις λειτουρ¬ 
γών και υπαλλήλων του Δημοσίου, Ν.Π.Δ.Δ. και Ο.Τ.Α. και 
άλλες συναφείς διατάξεις (ΦΕΚ 297/2003 τ. Α'). 

7. Την υπ’ αριθμ. 2/72757/0022/31.12.2003 εγκύκλιο του 
Υπουργείου Οικονομικών, με την οποία παρασχέθηκαν 
οδηγίες για την εφαρμογή των διατάξεων του ν. 3205/2003 
και ειδικότερα αυτές που αναφέρονται στο άρθρο 17, 
αφορώσες στις αποζημιώσεις των μελών συλλογικών 
οργάνων. 

8. Την υπ’ αριθμ. 29523/2.6.2006 απόφαση του Υπουρ¬ 
γείου Εσωτερικών, Δημ. Διοίκησης και Αποκέντρωσης 
με την οποία συγκροτήθηκε η επιτροπή παραλαβής 

των είκοσι (20) τεμ. εκχιονιοτήρων αυτ/νων ελικοφόρων 
φρέζας. 

9. Το γεγονός ότι η αποζημίωση των μελών της ανω¬ 
τέρω επιτροπής βαρύνει το Κ.Α.Ε. 5116 του προϋπολογι¬ 
σμού του ειδικού λογαριασμού του άρθρου 68 του ν.δ. 
3033/1954 έτους 2006. 

10. Την υπ’ αριθμ. ΔΙΔΚ/Φ1/2/6139/23.4.2004 κοινής από¬ 
φασης του Πρωθυπουργού και του Υπουργού Εσωτερι¬ 
κών Δημόσια Διοίκησης και Αποκέντρωσης «Ανάθεση 
αρμοδιοτήτων Υπουργού Εσωτερικών, Δημόσιας Διοί¬ 
κησης και Αποκέντρωσης στον Υφυπουργό Εσωτερι¬ 
κών, Δημόσιας Διοίκησης και Αποκέντρωσης Αθανάσιο 
Νάκο», αποφασίζουμε: 

1. Καθορίζουμε την αμοιβή των μελών της τριμελούς 
επιτροπής παραλαβής, των είκοσι (20) τεμ. εκχιονιοτή- 
ρων αυτ/νων ελικοφόρων φρέζας, της σύμβασης αρ. 
58796/6.12.2005 σε σαράντα ευρώ (40,00) € κατά συ¬ 
νεδρίαση. 

2. Ορίζουμε ανώτερο όριο των συνεδριάσεων της επι¬ 
τροπής παραλαβής των είκοσι (20) τεμ. εκχιονιοτήρων 
αυτ/νων ελικοφόρων φρέζας,συνολικά δέκα (10). 

3. Οι εργασίες της ανωτέρω επιτροπής θα παρέχονται 
εκτός του ωραρίου εργασίας των Δημοσίων Υπηρεσι¬ 
ών. 

4. Η δαπάνη που προκαλείται από την απόφαση αυτή 
εκ 1.200,00 € για το έτος 2006 θα καλυφθεί από τις 
πιστώσεις του ειδικού λογαριασμού του άρθρου 68 Ν.Δ. 
3033/54 και έχει προβλεφθεί. 

5. Η απόφαση αυτή ισχύει από 2.6.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2006 

Ο ΥΦΥΠΟΥΡΓΟΣ 

Α. ΝΑΚΟΣ 
-♦- 

Αριθμ. 2124/0051 (2) 

Σύσταση ελεγκτικής ομάδας για τη διενέργεια ελέγχου 
συστήματος διαχείρισης στα πλαίσια πράξεων του 
Επιχειρησιακού Προγράμματος Ιονίων Νήσων (Γ’ΚΠΣ) 
που συγχρηματοδοτείται από το ΕΓΤΠΕ-Τμήμα Προ¬ 
σανατολισμού. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του αρθρ. 17 του ν. 2860/2000 «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ Α' 251), 
όπως τροποποιήθηκε με το άρθρο 23 του ν. 3148/2003 
(ΦΕΚ Α' 136) και ισχύει. 

2. Την υπ’ αριθμ. 37930/ΔΙΟΕ1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών περί «Καθορισμού αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ Β' 1432). 

3. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000» (ΦΕΚ Β' 1170). 

4. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 


μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/00 (ΦΕΚ Β' 310). 

5. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ), για το έτος 2006. 

6. Το ετήσιο πρόγραμμα Τεχνικής Βοήθειας της Ε.Δ.ΕΛ. 
για το έτος 2006. 

7. Την ανάγκη διενέργειας ελέγχου στο Επιχειρησιακό 
Πρόγραμμα Ιονίων Νήσων. 

8. Το γεγονός ότι από τις διατάξεις αυτής της από¬ 
φασης προκαλείται δαπάνη 1.600 €, για την αμοιβή των 
ελεγκτών, πλέον εργοδοτικών εισφορών, η οποία βαρύ¬ 
νει τις πιστώσεις του Π/Υ Δημοσίων Επενδύσεων (Πρό¬ 
γραμμα Ενεργειών Τεχνικής Βοήθειας - Υποπρόγραμμα 
Β'), αποφασίζουμε: 

1. Συνιστούμε Ελεγκτική Ομάδα για τη διενέργεια 
ελέγχου του συστήματος διαχείρισης. 

α) Της ΕΥΔ του ΕΠ Ιονίων Νήσων και ως προς την πα¬ 
ρακολούθηση των συστάσεων προηγουμένων ελέγχων 
της ΕΔΕΑ, β) Του Τελικού Δικαιούχου «Ν.Α. Κεφαλλη¬ 
νίας - Ιθάκης», ο οποίος υλοποιεί την Πράξη «Αρδευ¬ 
τικό δίκτυο λιμνοδεξαμενών Αγίας Ειρήνης (κωδ. ΟΠΣ 
92204). 

γ) Του Τελικού Δικαιούχου «Δήμου Πυλαρέων. Κεφαλ¬ 
ληνίας », ο οποίος υλοποιεί την Πράξη «Αγροτικός δρό¬ 
μος προς θέματα (κωδ. ΟΠΣ 77367). 

2. Μέλη της Ελεγκτικής ομάδας ορίζονται οι εξής: 

• Σαχίνη Ουρανία, ΠΕ Δημοσιονομικών τμηματάρχης 
της 51ης Δ/νσης Προγρ/σμού και Ελέγχων ως συντο- 
νίστρια. 

• Σακελλαρίου Παναγιώτα,ΠΕ Δημοσιονομικών τμημα¬ 
τάρχης της 52ας Δ/νσης Μελετών και Αξιολόγησης 

• Παπαμιχαλοπούλου Αρετή, ΠΕ Δημοσιονομικών υπάλ¬ 
ληλος της 52ας Δ/νσης Μελετών και Αξιολόγησης 

• Μπαζής Στέφανος, ΠΕ Μηχανικών υπάλληλος της 
Δ/νσης Τ.Υ. Υπ. Οικονομικών. 

3. Ο έλεγχος θα διενεργηθεί στην έδρα της Ειδικής 
Υπηρεσίας Διαχείρισης του ΕΠ Ιονίων Νήσων, των Τε¬ 
λικών Δικαιούχων, των Φορέων Επίβλεψης, των Φορέων 
Λειτουργίας και στον τόπο υλοποίησης κατά το χρονικό 
διάστημα από 3/7 έως και 13.7.2006 στους Νομούς Κερ- 
κύρας και Κεφαλληνίας. 

4. Το μέλος της ελεγκτικής ομάδος Μπαζής Στέφανος, 
θα συμμετάσχει στον ανωτέρω έλεγχο από την 6η μέχρι 
και την 13η Ιουλίου 2006. 

Έργο της Ελεγκτικής Ομάδας είναι να διαπιστωθεί: 

• Η ορθή διαχείριση του προγράμματος από την ΕΥΔ 
και των ΤΔ. 

• Η πορεία υλοποίησης των πράξεων, σύμφωνα με τις 
εθνικές και κοινοτικές διατάξεις. 

• Η πληρότητα και νομιμότητα των δικαιολογητικών 
και λοιπών παραστατικών στοιχείων πληρωμών. 

• Η υλοποίηση του φυσικού αντικειμένου των πρά¬ 
ξεων 

Μετά το πέρας του ελέγχου θα συνταχθεί έκθεση που 
θα παραδοθεί στη Διεύθυνση 

Προγραμματισμού και Ελέγχων το αργότερο εντός 
τριών μηνών από την περαίωση του ελέγχου, 

για εισήγηση στην Επιτροπή Δημοσιονομικού Ελέγχου 
και έγκριση. 

Στα μέλη της ελεγκτικής ομάδας θα καταβληθεί η 
προβλεπόμενη αποζημίωση, σύμφωνα με την υπό στοι¬ 
χείο 3 του προοιμίου απόφαση. 

Η παρούσα αποτελεί και έγκριση μετακίνησης της 

ελεγκτικής ομάδας με οποιοδήποτε μεταφορικό μέσο 
και του ταξί εντός των ορίων του κάθε νομού. 

Η εκτός έδρας αποζημίωση και τα έξοδα μετακίνησης 
και διανυκτερεύσεων των μελών της ελεγκτικής ομάδας 
θα καλυφθούν σύμφωνα με την υπό στοιχείο 4 του 
προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2006 

Ο ΥΦΥΠΟΥΡΓΟΣ 

Π. ΔΟΥΚΑΣ 
-♦- 

Αριθ. 2126/0051 (3) 

Τροποποίηση της υπ’ αριθμ. 2048/0051/7.6.2006 από¬ 
φασης σύστασης ελεγκτικής ομάδας για τη διενέρ¬ 
γεια ελέγχου σε πράξη του Επιχειρησιακού Προ¬ 
γράμματος της Κοινοτικής Πρωτοβουλίας Ι_ΕΑϋΕΒ+, 
που συγχρηματοδοτείται από το ΕΓΤΠΕ-Τμήμα Προ¬ 
σανατολισμού. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Δι¬ 
αχείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ Α' 251), 
όπως τροποποιήθηκε με το άρθρο 23 του ν. 3148/2003 
(ΦΕΚ Α' 136). 

2. Την υπ’ αριθμ. 37930/ΔΙΟΕ1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β' 1432). 

3. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000» (ΦΕΚ Β' 1170). 

4. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/2000 (ΦΕΚ Β' 310). 

5. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2006. 

6. Το εγκεκριμένο ετήσιο πρόγραμμα Τεχνικής Βοή¬ 
θειας της Ε.Δ.ΕΛ. για το έτος 2006. 

7. Την ανάγκη διενέργειας ουσιαστικού ελέγχου στο 
Επιχειρησιακό Πρόγραμμα Κοινοτικής Πρωτοβουλίας 
ΙΕΑϋΕΒ-κ 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος των πιστώσεων 
του Προγράμματος της Τεχνικής Βοήθειας της Ε.Δ.ΕΛ., 
αποφασίζουμε: 

1. Τροποποιούμε την υπ’ αριθμ. 2048/0051/7.6.2006 
απόφαση σύστασης ελεγκτικής ομάδας για τη διενέρ¬ 
γεια ελέγχου: α) στην Πράξη «Μικρές Επιχειρήσεις του 
Αγροτικού και λοιπών τομέων της οικονομίας- Αναπτυ¬ 
ξιακή Εταιρεία Σερρών Α.Ε.» (Κωδ. ΟΠΣ 83255) και β) 
στο σύστημα διαχείρισης και ελέγχου του Τελικού Δι¬ 
καιούχου «Αναπτυξιακή Εταιρεία Σερρών Α.Ε.», ως προς 
την προαναφερόμενη Πράξη και αντικαθιστούμε την 
παράγραφο 4 ως εξής: 


«4. Ο έλεγχος θα διενεργηθεί κατά το χρονικό διά¬ 
στημα από 25.6.2006 έως και 1.7.2006, στην έδρα του 
Τελικού Δικαιούχου «Αναπτυξιακή Εταιρεία Σερρών ΑΕ.» 
στις Σέρρες, καθώς και στο χώρο υλοποίησης του φυσι¬ 
κού αντικειμένου στους Τελικούς Αποδέκτες των τριών 
ελεγχόμενων Υποέργων στο Νομό Σερρών. Ο υπάλλη¬ 
λος Ράπανος Βασίλης θα συμμετάσχει στον έλεγχο από 
26.6.2006 ως και 1.7.2006». 

2. Η ανωτέρω τροποποιούμενη απόφαση κατά τα λοι¬ 
πά ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2006 

Ο ΥΦΥΠΟΥΡΓΟΣ 

Π. ΔΟΥΚΑΣ 
-♦- 

Αριθ. 2/28490/0022 (4) 

Καθορισμός μηνιαίας αποζημίωσης των μελών της Ομά¬ 
δας Εργασίας για την παρακολούθηση των έργων 
που εντάσσονται στη δράση «Μελέτες για την απο¬ 
κατάσταση Χώρων Ανεξέλεγκτης Διάθεσης Απορ¬ 
ριμμάτων (ΧΑΔΑ) των Περιφερειών». 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

α) Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

β) Του άρθρου 17 του ν. 3205/2003 «Μισθολογικές 
ρυθμίσεις λειτουργών και υπαλλήλων του Δημοσίου 
κ.λπ.». 

γ) Των άρθρων 8, 9 και 12 παρ. 5 του ν. 3274/2004 «Ορ¬ 
γάνωση και Λειτουργία των Ο.Τ.Α. πρώτου και δεύτερου 
βαθμού» (ΦΕΚ 195Α). 

δ) Του άρθρου 40 του ν. 849/1978 (για την αναδρο¬ 
μικότητα). 

ε) Του π.δ. 49/1988 «Οργανισμός του Υπουργείου Εσω¬ 
τερικών» (ΦΕΚ 18Α), όπως τροποποιήθηκε και ισχύει μέ¬ 
χρι σήμερα. 

στ) Την υπ’ αριθμ. 2/80345/0004/8.11.1999 κοινή από¬ 
φαση για τη μεταβίβαση εξουσίας υπογραφής κατά το 
άρθρο 7 του ν. 1943/1991». 

ζ) Την υπ’ αριθμ. 22388/4.5.2006 απόφαση για τη Συ¬ 
γκρότηση Ομάδας Εργασίας για την παρακολούθηση 
των έργων που εντάσσονται στη δράση «Μελέτες για 
την αποκατάσταση Χώρων Ανεξέλεγκτης Διάθεσης 
Απορριμμάτων (ΧΑΔΑ) των Περιφερειών» (ΦΕΚ 616 
Β/17.5.2006). 

η) Το γεγονός ότι το κόστος ύψους 18.800 € για το 
έτος 2006 και 28.200 € για το έτος 2007 δεν θα βαρύνει 
τον Κρατικό προϋπολογισμό, αλλά τους πόρους του 
Προγράμματος «ΘΗΣΕΑΣ». 

0) Το άρθρο 18 παράγραφος 18 του ν. 2503/1997, απο¬ 
φασίζουμε: 

Καθορίζουμε την μηνιαία αποζημίωση του Προέδρου 
των μελών και των γραμματέων της Ομάδας Εργασίας 
για την παρακολούθηση των έργων που εντάσσονται 
στη δράση «Μελέτες για την αποκατάσταση Χώρων 
Ανεξέλεγκτης Διάθεσης Απορριμμάτων (ΧΑΔΑ) των Πε¬ 
ριφερειών», με αντικείμενο εργασίας όπως αυτό ορίζεται 

στην υπ’ αριθμ. 22388/4.5.2006 απόφαση, από 1.5.2006 
έως 31.12.2007, ως εξής: 

ΥΠΕΣΔΔΑ 

Πρόεδρος Ομάδας: 350 € μηνιαίως 
Μέλη Ομάδας: 300 € μηνιαίως για κάθε μέλος 
Γραμματείς: 250 € μηνιαίως για κάθε μέλος 
Η ανωτέρω μηνιαία αποζημίωση καταβάλλεται με την 
προϋπόθεση συμμετοχής σε τέσσερις (4) συνεδριάσεις το 
μήνα. Σε περίπτωση συμμετοχής σε λιγότερες συνεδριά¬ 
σεις η αποζημίωση περικόπτεται ανάλογα. Διευκρινίζεται 
ότι τα μέλη που συμμετέχουν σε περισσότερα από ένα 
από τα παραπάνω όργανα δικαιούνται αποζημίωση μόνο 
από ένα, το οποίο επιλέγει ο ενδιαφερόμενος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 2 Ιουνίου 2006 
Οι Γ ενικοί Γ ραμματείς 


Υπουργείου Εσωτερικών, 
Δημόσιας Διοίκησης 
και Αποκέντρωσης 
ΑΘ. ΒΕΖΥΡΓΙΑΝΝΗΣ 


Δημοσ/κής Πολιτικής 
Υπουργείου Οικονομίας 
και Οικονομικών 
Γ. ΚΟΥΡΗΣ 


-♦- 

Αριθ. 2/23357/0022 (5) 

Καθορισμός αποζημίωσης της Επιτροπής διενέργειας 
ανοικτού δημόσιου διεθνή διαγωνισμού για την ανά¬ 
δειξη αναδόχου για την επέκταση πληροφοριακού 
συστήματος Διοικητικού Πρωτοδικείου Αθήνας. 


ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) Του ν. 2362/1995 (ΦΕΚ 247 Α') «Περί Δημοσίου Λο¬ 
γιστικού, ελέγχου των δαπανών του Κράτους και άλλες 
διατάξεις». 

β) Του άρθρου 17 του ν. 3205/2003 (ΦΕΚ 297 Α') «Μι- 
σθολογικές ρυθμίσεις λειτουργών και υπαλλήλων του 
Δημοσίου κλπ.». 

γ) Του άρθρου 40 του ν. 849/1978 ( ΦΕΚ 232/Α'/1978) 
«Περί παροχής κινήτρων για την ενίσχυση της περι¬ 
φερειακής και οικονομικής αναπτύξεως της Χώρας», 
όπως συμπληρώθηκε με το άρθρο 8 του ν. 2129/1993 
(ΦΕΚ 57 Α'). 

δ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

ε) Της υπ’ αριθμ. 2/80345/0004/8.11.1999 (ΦΕΚ 2040/1999 
Β') κοινής απόφασης των Υπουργών Εσωτερικών, Δημό¬ 
σιας Διοίκησης και Αποκέντρωσης - Γεωργίας, Εργασίας 
και Κοινωνικών Ασφαλίσεων, Πολιτισμού, Μακεδονίας 
- Θράκης, Μεταφορών και Επικοινωνιών, Ανάπτυξης, 
Δικαιοσύνης, Υγείας και Πρόνοιας, Τύπου και ΜΜΕ, Αι¬ 
γαίου και Υφυπουργού Οικονομικών περί «Μεταβίβασης 
εξουσίας υπογραφής σύμφωνα με το άρθρο 7 παρ. 1 
του ν. 1943/1991». 

στ) Του ν. 2286/1995 «Προμήθειες του Δημοσίου Τομέα 
και ρυθμίσεις συναφών θεμάτων». 

ζ) του π.δ. 394/1996 (ΦΕΚ 266 Α') «Κανονισμός Προμη¬ 
θειών Δημοσίου». 

η) Του π.δ. 36/2000 (29Α) «Οργανισμός Υπουργείου 
Δικαιοσύνης». 


2) Του άρθρου 5 παρ. 6 του ν. 2408/1996. 

3) Την υπ’ αριθμ. 77056/2.9.2005 Διακήρυξη διενέργειας 
ανοικτού δημόσιου διεθνή διαγωνισμού για την ανάδειξη 
αναδόχου για την επέκταση πληροφοριακού συστήμα¬ 
τος Διοικητικού Πρωτοδικείου Αθήνας. 

4) Την υπ’ αριθμ. 94092/20.10.2005 απόφαση του 
Υπουργού Δικαιοσύνης (ΦΕΚ 1474/Β'/25.10.2005) περί 
συγκρότησης Επιτροπής διενέργειας ανοικτού δημόσιου 
διεθνή διαγωνισμού για την ανάδειξη αναδόχου για την 
επέκταση πληροφοριακού συστήματος του Διοικητικού 
Πρωτοδικείου Αθήνας. 

5) Το υπ’ αριθμ. 815/9.1.2006 έγγραφο του Τμήματος 
Προϋπολογισμού της Δ/νσης Οικονομικού στο οποίο 
αναφέρεται ότι έχουν εγγράφει σχετικές πιστώσεις. 

6) Το γεγονός ότι από την απόφαση αυτή προκαλεί- 
ται δαπάνη ύψους 7.698,60 ευρώ, που θα βαρύνει τις 
πιστώσεις του ΚΑΕ 0515 του Φ. 17-110 του κρατικού 
προϋπολογισμού έτους 2006, αποφασίζουμε: 

Καθορίζουμε την κατά Συνεδρίαση αποζημίωση του 
Προέδρου, των Μελών και του Γραμματέα της Επιτροπής 
διενέργειας ανοικτού δημόσιου διεθνή διαγωνισμού για 
την ανάδειξη αναδόχου για την επέκταση πληροφορια¬ 
κού συστήματος του Διοικητικού Πρωτοδικείου Αθήνας, 
για την περίοδο από 25.10.2005 έως 2.2.2006, ως εξής: 

Α) Του Προέδρου σε 42,77 ευρώ. 

Β) Για έκαστο εκ των τεσσάρων (4) Μελών σε 42,77 
ευρώ. 

Γ) Του Γραμματέα σε 42,77 ευρώ. 

Η κατά τα ανωτέρω αμοιβή δεν μπορεί να υπερβεί τις 
πενήντα (50) συνεδριάσεις. 

Η συμμετοχή ανά συνεδρίαση πιστοποιείται από το 
οικείο πρακτικό συνεδριάσεως το οποίο υπογράφεται 
από τον Πρόεδρο,τα Μέλη, και τον Γ ραμματέα της ως 
άνω Επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2006 

Με εντολή Υπουργού 

Οι Γενικοί Γραμματείς 

Δημοσ/μικής Πολιτικής, 

Υπουργείου Οικονομίας Υπουργείου 

και Οικονομικών Δικαιοσύνης 

ΓΕΩΡΓΙΟΣ ΚΟΥΡΗΣ ΠΑΝΑΓ. ΠΑΝΟΥΡΗΣ 

-♦- 

Αριθ. 277519 (6) 

Συμπλήρωση της υπ’ αριθμ. 277508/26.5.2006 απόφασης 
του Υπουργού Αγροτικής Ανάπτυξης και Τροφίμων «Σύ¬ 
σταση ειδικής επιτροπής στο Υπουργείο Αγροτικής 
Ανάπτυξης και Τροφίμων, για τη μελέτη, επεξεργασία 
και υποβολή προτάσεων για την αξιολόγηση των πα¬ 
ραδοτέων μελετών των 13 Περιφερειών της χώρας για 
την εφαρμογή της νέας ΚΑΠ» (ΦΕΚ 685Β). 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της παρ. 1 του άρθρου 20 του ν. 3399/2005 «Ρυθμί¬ 
σεις θεμάτων αρμοδιότητας του Υπουργείου Αγροτικής 
Ανάπτυξης και Τροφίμων - Προσαρμογή στη νέα ΚΑΠ 
και άλλες διατάξεις» (ΦΕΚ 255Α'). 

β) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (ΦΕΚ 98Α'). 

2. Την υπ’ αριθμ. 277508/26.5.2006 απόφαση του Υπουρ¬ 
γού Αγροτικής Ανάπτυξης και Τροφίμων «Σύσταση ει¬ 
δικής επιτροπής στο Υπουργείο Α,γροτικής Ανάπτυξης 
και Τροφίμων, για τη μελέτη, επεξεργασία και υποβολή 
προτάσεων για την αξιολόγηση των παραδοτέων μελε¬ 
τών των 13 Περιφερειών της χώρας για την εφαρμογή 
της νέας ΚΑΠ» (ΦΕΚ 685Β). 

3. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του κρατικού προϋπολο¬ 
γισμού, το ύψος και η κάλυψη της οποίας θα καθοριστεί 
με κοινή απόφαση των Υπουργών Οικονομίας και Οικονο¬ 
μικών, Αγροτικής Ανάπτυξης και Τροφίμων, σύμφωνα με 
τις διατάξεις της περίπτωσης γ’ της παραγράφου 2 του 
άρθρου 17 του ν. 3205/2003 (ΦΕΚ 297Α'), αποφασίζουμε: 

Συμπληρώνουμε την υπ’ αριθμ. 277508/26.5.2006 από¬ 
φαση μας ως ακολούθως: 

Μετά την περίπτωση ιγ) της παραγράφου 1 προστίθε¬ 
νται νέες περιπτώσεις ιδ) και ιε) το κείμενο των οποίων 
έχει ως εξής: 

«ιδ)Έναν υπάλληλο του κλάδου ΠΕΙ Γεωπονικού, του 
Τμήματος Δικτύου Γεωργικής Λογιστικής Πληροφόρησης 
της Διεύθυνσης Γεωργικών Εφαρμογών του Υπουργείου 
Αγροτικής Ανάπτυξης και Τροφίμων, ως τακτικό μέλος. 

ιε)Έναν υπάλληλο του κλάδου ΠΕΙ Γεωπονικού, της 
Διεύθυνσης ΠΑΠ/Δενδροκηπευτικής του Υπουργείου 
Αγροτικής Ανάπτυξης και Τροφίμων, ως τακτικό μέλος. 

ιστ)Έναν υπάλληλο του κλάδου ΠΕΙ Γεωπονικού, της Δι¬ 
εύθυνσης Γ εωργικών Εφαρμογών του Υπουργείου Αγροτι¬ 
κής Ανάπτυξης και Τροφίμων, ως τακτικό μέλος, υπεύθυνο 
για τη γραμματειακή υποστήριξη της επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2006 

Ο ΥΠΟΥΡΓΟΣ 

ΕΥΑΓ. ΜΠΑΣΙΑΚΟΣ 
-♦- 

Αριθ. 4010 (7) 

Όροι πρακτικής άσκησης μαθητών - σπουδαστών και 
καταρτιζόμενων του Ο.Τ.Ε.Κ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη τις διατάξεις: 

1. Της παρ. 3 του άρθρου 32 του ν. 3105/2003 «Του¬ 
ριστική εκπαίδευση και κατάρτιση, ρυθμίσεις για τον 
τουρισμό και άλλες διατάξεις» (ΦΕΚ 29 Α'). 

2. Της παρ.5 του άρθρου 11 του ν. 2837/2000 «Ρύθμιση 
θεμάτων Ανταγωνισμού, Ρυθμιστικής Αρχής Ενέργειας, 
Τουρισμού και άλλες διατάξεις» (ΦΕΚ 178 Α'). 

3. Του π.δ. 122/2004 «Ανασύσταση του Υπουργείου 
Τουρισμού» (ΦΕΚ 85 Α'). 

4. Του π.δ. 121/2004 «Διορισμός Υπουργών και Υφυ¬ 
πουργών» (ΦΕΚ 84 Α'). 

5. Του π.δ. 123/2004 «Διορισμός Υπουργού, Αναπληρω¬ 
τή Υπουργού και Υφυπουργών» (ΦΕΚ 86 Α'). 


6. Το ν. 3270/2004 (ΦΕΚ 187/Α/2004) «Αρμοδιότητες 
του Υπουργείου Τουριστικής Ανάπτυξης και θέματα 
Τουρισμού». 

7. Της υπ’ αριθμ. 2864/3.3.2006 (ΦΕΚ 65/Γ/10.3.2006) 
Κοινής Απόφασης του Πρωθυπουργού και της Υπουργού 
Τουριστικής Ανάπτυξης «Διορισμός Γ ενικής Γ ραμματέως 
του Υπουργείου Τουριστικής Ανάπτυξης». 

8. Της υπ’ αριθμ. 37930/ΔΙΟΕ 1264/2005 κοινής απόφα¬ 
ση του Πρωθυπουργού και του Υπουργού Οικονομικών 
«περί ανάθεσης αρμοδιοτήτων στους Υφυπουργούς 
Οικονομικών» (ΦΕΚ 519 Β'), όπως ισχύει. 

9. Της υπ’ αριθμ. 182/3.6.2004 κοινής υπουργικής από¬ 
φασης με θέμα «Όροι απασχόλησης ασκουμένων μαθη¬ 
τών -σπουδαστών και καταρτιζομένων του Ο.Τ.Ε.Κ.». 

10. Τις υπ’ αριθμ. 233/3.8.2004 και 115/28.2.2006 απο¬ 
φάσεις οι οποίες λήφθηκαν στην 25η/2004 και 9η/2006 
συνεδριάσεις του ΔΣ του ΟΤΕΚ. 

11. Το γεγονός ότι οπτό τις διατάξεις της παρούσας 
δεν προκαλείται επιπλέον δαπάνη σε βάρος του τακτι¬ 
κού προϋπολογισμού του ΟΤΕΚ, αποφασίζουμε: 

I. Καθορίζουμε τους όρους πρακτικής άσκησης των 
πρακτικά ασκουμένων μαθητών σπουδαστών και καταρ- 
τιζομένων του Οργανισμού Τουριστικής Εκπαίδευσης 
και Κατάρτιση (Ο.Τ.Ε.Κ.), ως εξής: 

Α' ΥΠΟΧΡΕΩΣΕΙΣ ΜΑΘΗΤΩΝ - ΣΠΟΥΔΑΣΤΩΝ ΚΑΙ 
ΚΑΡΤΙΖΟΜΕΝΩΝ 

Οι πρακτικά ασκούμενοι μαθητές - σπουδαστές και 
καταρτιζόμενοι οφείλουν: 

1) Να πραγματοποιούν την πρακτική τους άσκηση, 
σύμφωνα με το Πρόγραμμα Εκπαίδευσης σε Ξενοδοχει¬ 
ακές και Τουριστικές Επιχειρήσεις που τοποθετούνται 
με μέριμνα του Ο.Τ.Ε.Κ, κατά τους θερινούς μήνες κάθε 
εκπαιδευτικής περιόδου. 

2) Να παρουσιάζονται στις Τουριστικές Επιχειρήσεις 
με έγγραφα της τοποθέτησης τους καθώς και το ατομι¬ 
κό βιβλιάριο πρακτικής τους, την ημερομηνία που ορίζει 
ο Ο.Τ.Ε.Κ και να παραμένουν σ’ αυτές μέχρι λήξης της 
πρακτικής τους άσκησης. Τυχόν μη παρουσίαση, θεω¬ 
ρείται αυθαίρετη διακοπή φοίτησης και έχει σαν απο¬ 
τέλεσμα τη διαγραφή τους από τη δύναμη του Ο.Τ.Ε.Κ, 
με απόφαση του Διευθυντή της εκπαιδευτικής μονάδας 
ύστερα από αιτιολογημένη εισήγηση του Επόπτη. 

Το ατομικό βιβλιάριο της πρακτικής άσκησης θα πρέ¬ 
πει να είναι στα χέρια του πρακτικά ασκούμενου καθ’ 
όλη τη διάρκεια αυτής και να επιδεικνύεται κάθε φορά 
που θα γίνεται η επιθεώρηση - εποπτεία, για συμπλή¬ 
ρωση αυτού, καθώς και συμπλήρωση και διεκπεραίωση 
των σχετικών εντύπων που περιλαμβάνονται σε αυτό. 

3) Το ωράριο πρακτικής άσκησης καθορίζεται με απο¬ 
κλειστική ευθύνη των υπευθύνων των Επιχειρήσεων, για 
μεν τους ενήλικες οκτώ ώρες ημερησίως σε βάρδιες 
ανάλογα με τις ανάγκες των τμημάτων της μονάδας. 
Για δε τους ανήλικους σύμφωνα με τις κείμενες διατά¬ 
ξεις περί ανηλίκων ήτοι: ανήλικοι έως 16 ετών πρακτική 
άσκηση έξι ωρών ημερησίως σε βάρδιες ανάλογα με τις 
ανάγκες των τμημάτων της μονάδας εκτός από νύκτα 
(22.00-06.00). Για τους ενήλικες που πραγματοποιούν 
νυκτερινή βάρδια θα πρέπει πάντα να υπάρχει υπεύ¬ 
θυνος του τμήματος της Επιχείρησης, τον οποίο θα 
συνεπικουρούν. Οι πρακτικά ασκούμενοι δικαιούνται 2 
ημέρες ανάπαυσης την εβδομάδα. 

Οι πρακτικά ασκούμενοι υποχρεούνται να ακολουθούν 
ακριβώς και ανελλιπώς το ωράριο πρακτικής άσκησης 

που καθορίζεται από τους υπευθύνους των Επιχειρήσε¬ 
ων, σύμφωνα με την προηγούμενη παράγραφο. 

Αυθαίρετες απουσίες ή καθυστερήσεις προσέλευσης 
καταγράφονται από την Επιχείρηση και τους επόπτες 
και συνεκτιμώνται στη γενική επίδοση πρακτικής άσκη¬ 
σης. 

Για κάθε αδικαιολόγητη ή δικαιολογημένη, για προ¬ 
σωπικούς λόγους απουσία από την υπηρεσία, η Επι¬ 
χείρηση έχει το δικαίωμα να παρακρατήσει από τον 
πρακτικά ασκούμενο, ποσό ίσο με το 1/25 του μηνιαίου 
επιδόματος του. 

Δικαιολογημένες απουσίες θεωρούνται αυτές που ο 
Ο.Τ.Ε.Κ έχει εγκρίνει με σχετικό έγγραφό του και οι 
πρακτικά ασκούμενοι που απουσιάζουν λόγω ασθένει¬ 
ας (με αναρρωτική άδεια κρατικού φορέα), δικαιούνται 
αμοιβής μόνο για τις τρεις (3) πρώτες ημέρες της απου¬ 
σίας τους. Σημειώνεται ότι ο μαθητής - σπουδαστής και 
καταρτιζόμενος που δεν πραγματοποίησε τα 9/10 της 
πρακτικής του για οποιονδήποτε λόγο, οφείλει να τη 
συμπληρώσει, προκειμένου να κριθεί εάν θα τύχει ή όχι 
Πτυχίου ή Βεβαίωσης του Ο.Τ.Ε.Κ. 

4) Να μην αλλάζουν μεταξύ τους τα καθήκοντα και τις 
υποχρεώσεις που τους έχουν ανατεθεί από την Επιχεί¬ 
ρηση, χωρίς προηγούμενη έγκριση του Προϊσταμένου 
τους ή της Διεύθυνσης. 

5) Να φροντίζουν για την κόσμια και άψογη εμφάνιση 
τους και συγκεκριμένα: 

α) Να τηρούν αυστηρά τους κανόνες ατομικής υγιεινής 
και καθαριότητας. 

β) Να είναι πάντοτε ευπρεπείς ως προς την εμφάνιση 
και τη συμπεριφορά τους, ιδιαίτερα στη διάρκεια της 
υπηρεσίας τους. 

γ) Να φορούν κατά τη διάρκεια της υπηρεσίας τους 
το ειδικό σήμα του Ο.Τ.Ε.Κ, για να ξεχωρίζουν από τους 
εργαζόμενους και τυχόν πρακτικά ασκούμενους άλλων 
Σχολών. 

Σε περίπτωση που η Επιχείρηση διαθέτει ιδιαίτερη 
στολή για τα διάφορα Τμήματα της, θα πρέπει οι πρα¬ 
κτικά ασκούμενοι να τη φορούν απαραίτητα. 

6) Να φροντίζουν για την καλή διατήρηση των εγκα¬ 
ταστάσεων, επίπλων και σκευών της Επιχείρησης και να 
αναφέρουν κάθε ζημιά ή φθορά που οι ίδιοι προξένησαν 
ή υπέπεσε στην αντίληψή τους. 

7) Να χρησιμοποιούν την πόρτα που η Επιχείρηση έχει 
ορίσει για την είσοδο του προσωπικού και να επιδεικνύ¬ 
ουν στον αρμόδιο υπάλληλο οποιοδήποτε αντικείμενο 
μεταφέρουν, εφόσον τούτο ήθελε ζητηθεί. 

8) Να μη κυκλοφορούν ή παραμένουν σε χώρους της 
Επιχείρησης που προορίζονται για πελάτες, εφόσον 
δεν βρίσκονται σε ώρα πρακτικής άσκησης, εκτός εάν 
άλλως ορίζεται από τη Διεύθυνση. 

9) Να μην επισκέπτονται πελάτες σε δωμάτια των 
Ξενοδοχειακών Μονάδων. 

10) Να προσέρχονται για τη λήψη του πρωινού και των 
γευμάτων στις ώρες και στο χώρο που έχει καθορίσει 
η Επιχείρηση. 

11) Να μη διακόπτουν αυθαίρετα την πρακτική τους 
άσκηση, γιατί αυτή αποτελεί κατά τις κείμενες διατάξεις 
συνέχεια της φοίτησης τους. Τυχόν αυθαίρετη διακοπή 
της έχει σαν αποτέλεσμα την οριστική διαγραφή τους 
από τον Ο.Τ.Ε.Κ, με απόφαση του Διευθυντή της εκπαι¬ 
δευτικής μονάδας ύστερα από αιτιολογημένη εισήγηση 
του Επόπτη. Η επίδοση που οι μαθητές - σπουδαστές 


και καταρτιζόμενοι επιδεικνύουν, κατά τη διάρκεια της 
πρακτικής άσκησης, χαρακτηρίζεται ανάλογα με τη βαθ¬ 
μολογία που συγκεντρώνεται ως εξής: «Αριστη» από 
18.50 - 20, «Ικανοποιητική» από 15.50 -18.49, «Καλή» από 12 
-15.49, «Μέτρια» από 8 -11.99 και «Κακή» από 0 - 7.99. 

Σε περίπτωση που ο τελικός χαρακτηρισμός είναι 
«Μέτρια» ή «Κακή», ο πρακτικά ασκούμενος υποχρεού- 
ται να επαναλάβει ολόκληρη την πρακτική άσκηση ή 
μέρος αυτής. 

12) Οι ανήλικοι μαθητές (κάτω των 18 ετών), να υπο¬ 
βάλλουν ή αποστέλλουν στο Εκπαιδευτήριο, με μέριμνα 
του Διευθυντή του Εκπαιδευτηρίου, πριν από την έναρ¬ 
ξη της πρακτικής, Υπεύθυνη Δήλωση υπογεγραμμένη 
από τους γονείς τους, στην οποία θα αναφέρεται ότι 
συγκατατίθενται να πραγματοποιήσουν την πρακτική 
άσκηση τους, σύμφωνα με τον Κανονισμό πρακτικής 
άσκησης του Ο.Τ.Ε.Κ. 

13) Θα πραγματοποιούνται, τρεις (3) επιθεωρήσεις 
κατά τη διάρκεια της πρακτικής άσκησης. ΣΙ αυτές τις 
περιπτώσεις οι Επιχειρήσεις θα ενημερώνονται για τον 
έλεγχο από τον επόπτη πρακτικής άσκησης τουλάχι¬ 
στον πέντε (5) ημέρες νωρίτερα για την ακριβή ημε¬ 
ρομηνία και ώρα επίσκεψης του στην Επιχείρηση. Ο 
υπεύθυνος προσωπικού της Επιχείρησης, θα πρέπει να 
αναρτά σχετική ανακοίνωση. Οι πρακτικά ασκούμενοι 
μαθητές - σπουδαστές και καταρτιζόμενοι οφείλουν 
οπωσδήποτε να παρευρίσκονται κατά την επιθεώρηση 
του επόπτη, άλλως θα εφαρμόζεται το άρθρο 3 του 
Κεφαλαίου Γ ΓΕΝΙΚΕΣ ΔΙΑΤΑΞΕΙΣ του παρόντος. Κατά 
την επίσκεψη - επιθεώρηση του επόπτη στην Επιχείρηση 
θα υπογράφουν στο βιβλιάριο πρακτικής άσκησης (το 
οποίο ο πρακτικά ασκούμενος πρέπει να φέρει μαζί 
του), ο πρακτικά ασκούμενος, ο επόπτης πρακτικής και 
η Διεύθυνση της Επιχείρησης. 

14) Να μεριμνούν ώστε στο τέλος της πρακτικής τους 
άσκησης να έχει συμπληρωθεί λεπτομερώς από τη Διεύ¬ 
θυνση της Επιχείρησης, το ατομικό βιβλιάριο πρακτικής 
τους (τέσσερα «μηνιαία δελτία αξιολόγησης ασκούμε¬ 
νου» και μία «βεβαίωση πραγματοποίησης πρακτικής 
άσκησης» εις τριπλούν). 

Τέλος, αφού κρατηθεί το πρωτότυπο της βεβαίωσης 
πραγματοποίησης πρακτικής άσκησης από τον πρα¬ 
κτικά ασκούμενο, το δευτερότυπο από την Επιχείρηση 
και το τριτότυπο να παραμείνει στο στέλεχος, (αφού 
έχουν υπογράφει και τα τρία από την Επιχείρηση, από 
τον πρακτικά ασκούμενο και από τον επόπτη), το ατο¬ 
μικό βιβλιάριο πρακτικής θα πρέπει να παραδίδεται από 
τον πρακτικά ασκούμενο, στη Γραμματεία του οικείου 
Εκπαιδευτηρίου ή να αποστέλλεται με συστημένη επι¬ 
στολή αφού κρατηθεί η απόδειξη του ταχυδρομείου, 
το αργότερο σε δέκα (10) ημέρες από τη λήξη της. 
Να μεριμνούν επίσης για τη συμπλήρωση των εντύπων 
που συμπεριλαμβάνονται μέσα στο Βιβλιάριο πρακτικής 
τους και να τα αποστέλλουν ανάλογα εκεί που αναγρά¬ 
φεται στο τέλος κάθε εντύπου, το αργότερο σε δέκα 
(10) ημέρες από τη λήξη της πρακτικής τους άσκησης. 

Β' ΔΙΚΑΙΩΜΑΤΑ ΠΡΑΚΤΙΚΑ ΑΣΚΟΥΜΕΝΩΝ - ΥΠΟΧΡΕ¬ 
ΩΣΕΙΣ ΕΡΓΟΔΟΤΩΝ 

Οι πρακτικά ασκούμενοι μαθητές - σπουδαστές και 
καταρτιζόμενοι δικαιούνται: 

1) Να τοποθετηθούν σε Ξενοδοχειακές και Τουριστικές 
Επιχειρήσεις, μετά την τελική επεξεργασία και κατανομή 
από την Κεντρική Υπηρεσία του Ο.Τ.Ε.Κ, με τη μέριμνα 

και ευθύνη των Εκπαιδευτηρίων και σε συνεργασία με 
την αρμόδια υπηρεσία, βάσει της σειράς βαθμολογικής 
επίδοσης τους, εξαιρούμενων των ονομαστικών τοπο¬ 
θετήσεων των Γ'ετών Α.Σ.Τ.Ε και των καταρτιζόμενων 
Ι.Ε.Κ. Για το διαδικαστικό καθεστώς των παραπάνω το¬ 
ποθετήσεων αποφασίζει το Δ.Σ του Ο.Τ.Ε.Κ. 

2) Να λαμβάνουν από την επιχείρηση μηνιαίο επίδομα 
πρακτικής άσκησης για την αντιμετώπιση των μικροε- 
ξόδων τους 250 ΕΥΡΩ. 

3) Σε περίπτωση που η Επιχείρηση δεν προσφέρει 
στέγη, πρέπει να καταβάλλει στους ασκούμενους επι¬ 
πλέον του επιδόματος πρακτικής και επίδομα στέγης 
150 ΕΥΡΩ μηνιαία. 

4) Το μηνιαίο επίδομα πρακτικής άσκησης και το επί¬ 
δομα στέγης να αναπροσαρμόζεται ετησίως με από¬ 
φαση του Δ.Σ του Ο.Τ.Ε.Κ, αλλά η αναπροσαρμογή δεν 
θα υπολείπεται του χορηγούμενου ποσοστού που θα 
δίδεται από την Κλαδική Σύμβαση Εργασίας της Π.Ο.Ε.Ε. 
και Υ.Τ.Ε. 

5) Το μηνιαίο επίδομα πρακτικής άσκησης και στέγης 
παρέχεται και αναπροσαρμόζεται ως ανωτέρω, στους 
καταρτιζόμενους του Δ’εξαμήνου της ειδικότητας Ξε¬ 
νοδοχειακών Υπηρεσιών και Τροφοδοσίας των Ι.Ε.Κ του 
Ο.Τ.Ε.Κ. 

6) Να λαμβάνουν από την Επιχείρηση, τα οδοιπορικά 
τους έξοδα που πραγματοποιούν κατά τη μετάβαση 
τους και αποχώρηση τους από αυτή, με την έναρξη 
και λήξη της πρακτικής τους, αφού καταθέσουν στην 
Επιχείρηση τις σχετικές αποδείξεις πληρωμής των ει¬ 
σιτηρίων τους. 

Διευκρινίζεται ότι σαν μετακίνηση θεωρείται η με¬ 
τάβαση στην Επιχείρηση από τον τόπο της μόνιμης 
κατοικίας τους. Το ποσό που υποχρεούται η Επιχεί¬ 
ρηση να καταβάλει θα είναι η αξία του εισιτηρίου του 
λεωφορείου ή του τραίνου (Β' θέση) ή του πλοίου (Β' 
θέση), ανεξαρτήτως εάν ο πρακτικά ασκούμενος χρη¬ 
σιμοποιήσει άλλο μεταφορικό μέσο. 

7) Να διαμένουν μέσα στην Επιχείρηση, ανά 2-3 άτομα 
σε δωμάτια που ο Ε.Ο.Τ έχει χαρακτηρίσει ως κατάλ¬ 
ληλα για το προσωπικό ή σε άλλα δωμάτια έξω ή μέσα 
στην Επιχείρηση, κατάλληλα κατά τη γνώμη του επόπτη 
πρακτικής. 

8) Να διατρέφονται, με βάση το εδεσματολόγιο προ¬ 
σωπικού. Στις περιπτώσεις που προβλέπεται ίδιο γεύ¬ 
μα και δείπνο να λαμβάνεται μέριμνα για πληρέστερη 
διατροφή των πρακτικά ασκουμένων. 

9) Να χρησιμοποιούν δωρεάν τα μεταφορικά μέσα της 
Επιχείρησης, όπου υπάρχουν, σύμφωνα με τη διαδικασία 
που έχει καθορίσει η Διεύθυνση. 

10) Να δέχονται επισκέψεις φιλικών ή συγγενικών τους 
προσώπων στις ελεύθερες ώρες τους και σε χώρο που 
ορίζεται από τη Διεύθυνση της Επιχείρησης. 

11) Οι ασκούμενοι μαθητές - σπουδαστές και καταρτι¬ 
ζόμενοι του Ο.Τ.Ε.Κ, σύμφωνα με την κείμενη νομοθεσία, 
δεν υπάγονται σε καμία άλλη ασφαλιστική εισφορά 
υπέρ του ΙΚΑ, εκτός από την υποχρεωτική ασφαλιστι¬ 
κή εισφορά κατά του κινδύνου ατυχήματος υπέρ του 
ΙΚΑ, η οποία υπολογίζεται σε ποσοστό 1% επί της 12ης 
ασφαλιστικής κλάσης όπως ισχύει και επιβαρύνει τις 
Επιχειρήσεις δημόσιου και ιδιωτικού τομέα στις οποίες 
πραγματοποιείται πρακτική άσκηση. 

12) Να απευθύνονται για κάθε πρόβλημα τους στο 
Διευθυντή της Επιχείρησης ή υπεύθυνο για θέματα 


προσωπικού και στον επόπτη πρακτικής, εγγράφως ή 
τηλεφωνικώς εάν το θέμα επείγει. 

13) Επιτρέπεται στους ενήλικες πρακτικά ασκούμενους 
που διαμένουν μέσα στις Επιχειρήσεις να εξέρχονται 
από τη μονάδα ή και να διανυκτερεύουν έξω από αυτή, 
τις ώρες μη απασχόλησης τους και κατά τις ημέρες 
ανάπαυσης. 

Οι ανήλικοι πρακτικά ασκούμενοι προκειμένου να 
κάνουν χρήση αυτού του δικαιώματος, θα πρέπει να 
λάβουν σχετική έγγραφη άδεια από το Διευθυντή της 
Επιχείρησης ή αρμόδιο υπάλληλο ή τον υπεύθυνο πρα¬ 
κτικής άσκησης της περιοχής, αφού προηγουμένως 
έχουν υποβάλλει συγκατάθεση των γονέων τους (με 
υπογραφή θεωρημένη από την Αστυνομική Αρχή). 

Επιτρέπεται στους ενήλικες πρακτικά ασκούμενους 
αν και τους παρέχεται στέγη να διαμένουν με δικές 
τους δαπάνες εκτός της επιχείρησης στην οποία ασκού¬ 
νται. 

Επίσης θα πρέπει όλοι οι πρακτικά ασκούμενοι να 
συμμορφώνονται με τις οδηγίες της Διεύθυνσης της 
Επιχείρησης, σε θέματα που έχουν σχέση με την υγιεινή 
και την ασφάλειά τους. 

14) Ο Ο.Τ.Ε.Κ αναλαμβάνει την Ιατροφαρμακευτική και 
Νοσοκομειακή περίθαλψη σε Κρατικό Νοσοκομείο, όπως 
προκύπτει από τις κείμενες διατάξεις αναφορικά με τη 
φοίτηση (θεωρητική εκπαίδευση και πρακτική άσκηση), 
σύμφωνα με τις οποίες η προκύπτουσα δαπάνη για την 
κάλυψη της αναφερομένης περίθαλψης των μαθητών 
-σπουδαστών και καταρτιζομένων του Ο.Τ.Ε.Κ κατά τη 
θεωρητική εκπαίδευση και πρακτική άσκηση, καλύπτεται 
από τον τακτικό προϋπολογισμό του Ο.Τ.Ε.Κ. 

15) Να απευθύνονται σε γιατρούς Κρατικού Νοσοκο¬ 
μείου ή αγροτικούς ή Κέντρα Υγείας, σε περίπτωση που 
αντιμετωπίζουν πρόβλημα υγείας και να προμηθεύονται 
φάρμακα που θα συνιστούν οι ανωτέρω γιατροί, με 
συνταγή και τιμολόγιο. 

Να καταβάλλουν τις δαπάνες οι ίδιοι και να στέλνουν 
όλα τα δικαιολογητικά στην Εκπαιδευτική Μονάδα τους, 
για να τους επιστραφούν τα χρήματα που ξόδεψαν για 
την αγορά φαρμάκων. 

Ο Ο.Τ.Ε.Κ, αναλαμβάνει επίσης κατά τη διάρκεια της 
πρακτικής και κατά περίπτωση, τα έξοδα Νοσοκομεια¬ 
κής περίθαλψης σε Κρατικό Νοσοκομείο, βάσει δικαιο- 
λογητικών, είτε των νοσηλευθέντων εφόσον πλήρωσαν 
οι ίδιοι, είτε απευθείας στο Νοσοκομείο όπου νοση¬ 
λεύτηκαν. 

16) Να αποστέλλουν, μέσω της Διεύθυνσης της Επιχεί¬ 
ρησης, προς τον επόπτη πρακτικής, τυχόν αιτήσεις τους 
για πολυήμερες άδειες, κ.λ.π., που θα συνοδεύονται από 
παραστατικά στοιχεία κρατικού φορέα και τη γνώμη 
της Επιχείρησης. 

Σε περίπτωση έκτακτης άδειας θα πρέπει να ενημερώ¬ 
νουν αμέσως το Διευθυντή ή τον υπεύθυνο προσωπικού, 
εγγράφως εάν είναι δυνατόν, ή τον επόπτη πρακτικής, 
ο οποίος και θα ενημερώνει την Επιχείρηση. Για την 
τελική έγκριση της έκτακτης άδειας από τον Ο.Τ.Ε.Κ 
ακολουθείται η διαδικασία της κανονικής. 

17) Να λαμβάνουν αναβολή πραγματοποίησης της πρα¬ 
κτικής τους, σε περίπτωση ύπαρξης πολύ σοβαρών και 
συγκεκριμένων λόγων, αφού αποστείλουν (εντός δέκα 
(10) ημερών το πολύ) προς την Κεντρική Υπηρεσία του 
Ο.Τ.Ε.Κ σχετικά δικαιολογητικά στοιχεία, προερχόμενα 
από κρατικό φορέα. 

Τη χορήγηση ή μη της αναβολής, κρίνει η Κεντρική 
Υπηρεσία του Ο.Τ.Ε.Κ. Σε περίπτωση χορήγησης αναβο¬ 
λής πρακτικής άσκησης, ως ανωτέρω, ο πρακτικά ασκού¬ 
μενος θα πρέπει να πραγματοποιήσει την οφειλόμενη 
πρακτική του άσκηση, σε μεταγενέστερο χρόνο που 
θα τους καθορίζει η Κεντρική Υπηρεσία του Ο.Τ.Ε.Κ με 
σχετικό έγγραφο της χορηγηθείσας αναβολής τους. 

Μαθητής που έλαβε αναβολή πρακτικής άσκησης στο 
Α' έτος σπουδών υποχρεούται να την πραγματοποιή¬ 
σει μετά το πέρας της πρακτικής άσκησης Β' έτους 
σπουδών. Σπουδαστής, που έλαβε αναβολή πρακτικής 
άσκησης στο Α' ή στο Β' έτος σπουδών, υποχρεούται 
να την πραγματοποιήσει μετά το πέρας της πρακτικής 
άσκησης του Γ' έτους σπουδών. 

Καταρτιζόμενος που έλαβε αναβολή πρακτικής άσκη¬ 
σης Α' και Β' εξαμήνου υποχρεούται να την πραγμα¬ 
τοποιήσει μετά το πέρας της πρακτικής άσκησης του 
Γ' και Δ' εξαμήνου. 

18) Να παραλαμβάνουν το πρωτότυπο της βεβαίωσης 
πραγματοποίησης πρακτικής άσκησης από το ατομι¬ 
κό βιβλιάριο πρακτικής τους, συμπληρωμένο από την 
Επιχείρηση, αφού υπογράψουν στα αντίγραφα, προ- 
κειμένου να ενημερώνονται για τα αποτελέσματα της 
πρακτικής τους άσκησης. 


Γ' ΓΕΝΙΚΕΣ ΔΙΑΤΑΞΕΙΣ 

1) Για θέματα που δεν ρυθμίζονται από τον παρόντα 
Κανονισμό, αρμόδιο να αποφασίζει είναι το Δ. Σ του 
Ο.Τ.Ε.Κ. 

2) Ο Ο.Τ.Ε.Κ διατηρεί το δικαίωμα επανεξετάσεως της 
συνεργασίας με όσες Επιχειρήσεις παραβούν οποιονδή- 
ποτε όρο της παρούσας κοινής υπουργικής απόφασης. 

3) Σε περίπτωση μη τήρησης του παρόντος Κανο¬ 
νισμού εκ μέρους των ασκουμένων, η Διεύθυνση της 
Επιχείρησης ενημερώνει εγγράφως τον επόπτη πρα¬ 
κτικής της περιοχής, ο οποίος και ασκεί Πειθαρχική 
εξουσία, σύμφωνα με τις διατάξεις του Πειθαρχικού 
Δικαίου του Ο.Τ.Ε.Κ. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 6 Ιουνίου 2006 

ΟΙ ΥΠΟΥΡΓΟΙ 

